|  |
| --- |
| Warpaint |
|  
Warpaint koncerto metu 2011 m. |
| Biografija |
| Kilmė | Los Andželas, Kalifornija, JAV |
| Žanrai | Indie rock, psichodelinis rokas, art rock, dream pop |
| Aktyvumo metai | 2004–dabar |
| Įrašų kompanija | Manimal, Rough Trade |
| Susijusi veikla | Swahili Blonde, John Frusciante, Josh Klinghoffer |
| Svetainė | warpaintwarpaint.com |
| Nariai |
| Emily KokalTheresa WaymanJenny Lee LindbergStella Mozgawa |
| Buvę nariai |
| Shannyn SossamonDavid OrlandoMichael QuinnJosh Klinghoffer |

**Warpaint** – amerikiečių indie roko grupė iš Los Andželo, susikūrusi 2004 m. Nuo pat grupės pradžios, joje grojo Emily Kokal (vokalas, gitara), Theresa Wayman (gitara vokalas) ir Jenny Lee Lindberg (bosinė gitara, papildomi vokalai). 2009 m. prie grupės prisijungė Stella Mozgawa (būgnai).

2008 m. buvo išleistas debiutinis grupės EP „Exquisite Corpse", kurio suvedimo ir garso dizaino darbus atliko tuometinis grupės „Red Hot Chili Peppers" gitaristas John Frusciante. Būgnais grojo dabartinis gitaristas Josh Klinghoffer. 2010 m. spalį buvo išleistas debiutinis grupės albumas „The Fool". Šiuo metu grupė yra išleidusi keturis studijinius albumus.

Grupės istorija
---------------

### Susikūrimas (2004–2007)

„Warpaint" susikūrė 2004 m. Los Andžele, per Valentino dieną. Pradinę grupės sudėtį sudarė vaikystės draugės Theresa Wayman bei Emily Kokal, kartu su seserimis Shannyn Sossamon ir Jenny Lee Lindberg. Trejus metus grupė grojo tik Los Andžele bei jo apylinkėse. Tuo metu buvo parašytos trys dainos („Stars", „Beetles" ir „Elephants"), kurios vėliau pateko į debiutinį grupės EP.

### *Exquisite Corpse* (2007–2009)

2007 m. gruodį, kartu su prodiuseriu Jacob Bercovici, grupė pradėjo įrašinėti savo debiutinį EP „Exquisite Corpse". Įrašymo darbai truko virš dviejų mėnesių. Albumo suvedimo ir garso dizaino darbus atliko tuometinis „Red Hot Chili Peppers" gitaristas bei Emily Kokal vaikinas John Frusciante. 2008 m. grupė pati išleido savo debiutinį EP, kuris iškart pasiekė pirmąją vietą Los Andželo „Amoeba Music" vietinių atlikėjų tope. 2009 m. „Manimal Vinyl" leidykla išleido „Exquisite Corpse" visame pasaulyje.

2009 m. žiemą prie grupės prisijungė būgnininkė Stella Mozgawa. Neilgai trukus, „Warpaint" pasirašė sutartį su „Rough Trade Records" leidykla ir pradėjo turą po Šiaurės Ameriką bei Europą.

### *The Fool* (2009–2012)

2010 m. spalio 25 d. buvo išleistas debiutinis grupės albumas „The Fool", susilaukęs nemažo kritikų susidomėjimo ir įvertinimo. Pirmasis albumo singlas "Shadows buvo išleistas 2011 m. sausio 10 d. Dainos remixas „Shadows (Neon Lights Remix)" susilaukė didelio populiarumo ir buvo grojamas „BBC Radio 1" radijuje.

„Warpaint" koncertavo JAV ir Europoje 2011 m. pavasarį ir vasarą. Grupė grojo įvairiuose festivaliuose, sulaukdama vis daugiau dėmesio. 2011 m. buvo perleistas singlas „Undertow", kuris Jungtinėje Karalystėje pasiekė 92-ąją vietą, o Australijoje – 75-ąją.

### *Warpaint* (2014–2015)

2013 m. vasarį, interviu metu, Theresa Wayman atskleidė, jog grupė siekia įrašyti minimalistinį albumą ir jog grupė yra sukūrusi keletą dainų, kuriose eksperimentuojama akustinėmis gitaromis bei mušamaisiais. Emily Kokal taip pat pridėjo, jog albume bus dainų, įkvėptų R&B ir hiphopo, skambės ritminės mašinos bei ambientinės muzikos elementai. Albume skambės daugiau sintezatorių, nei gitarų ir skambesys bus visiškai kitoks, nei ankstesniajame albume.

Albumas, pavadintas grupės vardu, buvo išleistas 2014 m. sausio 17 d.

### *Heads Up* (2016–2022)

2016 m. rugpjūčio 1 d. „Warpaint" išleido pirmąjį albumo singlą „New Song" bei paskelbė apie tų pačių metų rugsėjo 23 d. išleidžiąmą trečiąjį grupės albumą „Heads Up". Albumas buvo pristatytas koncertinių turų metu, taip pat apšildant tokius atlikėjus bei grupes, kaip „Depeche Mode", Harry Styles bei „Foals".

2020–2021 metais grupė beveik nebuvo aktyvi, kadangi Mozgawa grįžo į Australiją, kur įrašinėjo kartu su Courtney Barnett. Vienintelis grupės pasirodymas tuo metu buvo 2020 m. gruodį įrašytas akustinis koncertas Los Andžele.

2021 m. balandžio 30 d. grupė išleido singlą „Lilys", kuris buvo panaudotas „HBO" televizijos serialui „*Made for Love*".

### *Radiate Like This* (2022–dabar)

2022 m. sausio 26 d. grupė išleido naują singlą „Champion", taip pat paskelbė apie naująjį albumą „Radiate Like This", kuris buvo išleistas tų pačių metų gegužės 6 d.

Diskografija
------------

* *The Fool* (2010)
* *Warpaint* (2014)
* *Heads Up* (2016)
* *Radiate Like This* (2022)

Grupės nariai
-------------

Dabartiniai nariai
* Emily Kokal – vokalas, gitara, sintezatorius (2004–dabar)
* Theresa Wayman – gitara, klavišiniai, vokalas, būgnai (2004–dabar)
* Jenny Lee Lindberg – bosinė gitara, vokalas (2004–dabar)
* Stella Mozgawa – būgnai, gitara, klavišiniai, vokalas (2009–dabar)

Buvę nariai
* Shannyn Sossamon – būgnai, vokalas (2004–2008)
* David Orlando – būgnai (2007–2009)
* Michael Quinn – būgnai, violončelė (2009)
* Josh Klinghoffer – būgnai, gitara (2007)

Šaltiniai
---------

1. ↑  „Warpaint Announce New Album Heads Up, Share "New Song"". *Pitchfork*. 2016-08-01. Nuoroda tikrinta 2016-09-25.
2. ↑  „Live | Warpaint". *www.warpaintwarpaint.com*. Suarchyvuotas originalas 2017-08-24. Nuoroda tikrinta 2017-08-23.
3. ↑  „FOALS + WARPAINT @ MARGARET COURT ARENA 15-07-19". *Ditch This Magazine*. Nuoroda tikrinta 26 January 2022.
4. ↑  Riley, Jill. „Courtney Barnett talks Joshua Tree, collaborating with Warpaint's Stella Mozgawa, and her new record "Things Take Time, Take Time"". *The Current*. Minnesota Public Radio. Nuoroda tikrinta 26 January 2022.
5. ↑  Daly, Rhian. „Warpaint tell us about their hypnotic new song 'Lilys' and new album progress". *NME*. BandLab Technologies.
6. ↑  Minsker, Evan. „Warpaint Announce First Album in 6 Years, Share New Song "Champion": Listen". *Pitchfork*. Nuoroda tikrinta January 26, 2022.

Nuorodos
--------

* Oficialus tinklalapis
* Warpaint svetainėje Last.fm